"AK. Nädal" uuris, kui palju on Eesti poliitikas ruumi uutele erakondadele
#000003
Kui palju siis on Eesti poliitikas ruumi uutele tulijatele ja keda neist võiks järgmistel valimistel saata edu, käis selgitamas "Aktuaalne kaamera. Nädal".
#000004
Päev pärast Eesti taasiseseisvuspäeva teatas poliitiline rühmitus Eesti 200 soovist muutuda erakonnaks. Mõned päevad varem oli Vabaerakonna endine esimees Artur Talvik öelnud, et loob samuti uue erakonna. Veidi hiljem selgus ka selle nimi - Elurikkuse Erakond.
#000005
"Võib tunduda küll, et mul on 100 head mõttekaaslast, aga sajas viiesajani, et erakond teha, on juba väga pikk tee ja sealt viiesajast kolmekümne tuhandeni, kes peaksid sinu poolt hääletama, on ikkagi veel keerulisem jõuda," kommenteeris Turu-uuringute uuringutejuht Juhan Kivirähk.
#000007
Eelmiste 2015. aasta valimiste eel tekkis samuti kaks erakonda - Vabaerakond ja EKRE - ja mõlemad said ka riigikogusse sisse.
#000008
"Minu arvates oli eelmine kord õhustik uute tulijate jaoks soodsam, oli olnud protestimeelsus ühiskonnas, oli Jääkelder ja oli Rahvakogu ja Vabaerakond tuligi eelkõige oma demokraatia paketiga, et muudetakse poliitilist kultuuri ja poliitilist juhtimiskorraldust, seekord midagi sellist sütitavat ei ole," arvas Kivirähk.
#000009
Samas on mõlema praeguse uue erakonna loojatel ambitsioonikad plaanid -valimiste võit või vähemalt mitukümmend kohta riigikogus. Viimati saatis uut erakonda parlamendivalimistel sedavõrd suur edu 2003. aastal, kui Res Publica jäi valimistel ülinapilt Keskerakonna järel teiseks.
#000010
"Res Publical oli see tol hetkel võimalik, sest ta vastandas ennast väga selgelt etableerunud erakondadega, võib-olla isegi selliste kergelt korruptiivsete sõnumite ülevõimendamisega ja tal oli võimalik võtta see positsioon," meenutas Tartu Ülikooli sotsiaalteaduste teadus-arendusprodekaan ja politoloog Kristjan Vassil.
#000011
Vassil ütles aga, et praegused erakonnad ei paku uutele tulijatele selliseid väljakutseid. "Reform, sotsid, Kesk ei ole kuidagi erakonnad, mis ei saaks oma ülesannetega hakkama. Nad on etableerunud korrekselt toimivad erakonnad."
#000012
Olemasolevad erakonnad suudavad ka katta suurema osa sellest spektrist, mis on valijatele meelepärane. "Ja see osa, mis siiani jäi katmata, selle hõlmas väga efektiivselt EKRE," lisas Vassil.
#000013
2001. aastal loodud Res Publica esimene esimees oli Rein Taagepera, kes lahkus sellelt kohalt juba järgmisel aastal. Nüüd meenutas ta, et Res Publicalt oodati uut kurssi, aga riigi etteotsa saades ei olegi nii lihtne seda laeva tüürida kui tundub.
#000014
"Minu poolt kaasa aidatud Res Publica on esmanäide, kuidas selline rühmitus, niipea kui pääseb riigikokku, muutub üsna tavaliselt erakonnaks. Ei toonud uut stiili riigikogusse Res Publica, rohelised ega Vabaerakond," nentis ta.
#000015
Valija on nüüdseks olnud korduvalt tunnistajaks, kuidas suuri muutusi lubava erakonna hääl riigikokku saades hääbub. Seega ei usu Taagepera, et näiteks Artur Talvik suudaks pärast Vabaerakonna vabalangust uue erakonnaga tuhast tõusta.
#000016
"Mis puutub sellesse uuesse, äsjasesse erakonda, siis selle juht on ühe erakonna hiljuti tuksi pannud. Saab siis näha, kas ta jõuab järjekordse erakonna üles ehitada, et seda siis uuesti tuksi panna," arutles emeriitprofessor Taagepera.
#000017
"Need ei erine tavavalija jaoks kuidagi nendest teemadest, millega juba etableerunud erakonnad tegelevad," nentis politoloog Vassil.
#000019
See on ka põhjus, miks näiteks Reformierakond, kes võiks iseenesest Eesti 200-le oma valijaid kaotada, esialgu konkurentsi ei pelga.
#000020
"Täna on väga keeruline hinnata, kas tegemist on kalaga, kas tegemist on hoopis kahepaiksega või on tegemist hoopis linnu või loomaga. Me ootaksime selget sõnumit neilt, milline on nende ilmavaade, kuhu suunas nad hakkaksid minema, millised on nende programmilised seisukohad, siis saaks nagu öelda, et kas nad mõjutavad Reformierakonna valimistulemust või üldse Eesti tulevikku," sõnas Reformierakonna peasekretär Kert valdaru.
#000021
Valimistulemustest rääkimisel on üks suur "aga". Keegi ei tea, kas Eesti 200 ja Elurikkuse Erakond saavad üldse erakonna moodustamiseks vajalikud 500 liiget kokku. Eesti 200 keeldub oma liikmete arvu praegu välja ütlemast.
#000022
"Nagu ma ütlesin, see läheb nagu reality show'ks, kus me iga päev peame vastama küsimustele ja ausalt öeldes ega ma ei tea ka, palju neid on. Iga päeva lisandub uusi avaldusi. Küll me selle täis saame," kommenteeris Eesti 200 eestvedaja Priit Alamäe.
#000023
Lõpetuseks palus "Aktuaalne kaamera" politoloogia "grand old man-il" ReinTaageperal ennustada valimistulemusi.
#000024
"Mu parim ennustus on, et saab viis erakonda parlamenti. Reform, Kesk ja vihaerakond saavad umbes veerandi häältest, sotsid saavad mugavalt sisse ja äärepealsed on Isamaa, võib-olla üks neist kahest uustulnukast. Vabaerakond tundub olevat sisu ja mõtte kaotanud," ütles Taagepera.
#000025
Talvik ja Taro lubasid valimistel teistele erakondadele kõva konkurentsi
#000027
Barkalaja avas Elurikkuse erakonna põhimõtteid - üle planeedi tuntud öko-digiriik
#000029
Talvik: Elurikkuse erakonnal on lihtsam 500 liiget kokku saada kui Eesti 200-l
#000030
Juhan Kivirähk: 10 trendi Eesti poliitikas
#000034
Suur lugu: kirjandusrahva lugemissoovitused eesti kirjanduse päevaks
#000037
Galerii ja video: eesti kirjanduse päev avati pidulikult Toompeal
#000038
Politico: Eurokomisjon toetab nüüd piiridele tarade rajamist
#000040
Alar Karis: vaid eesti kirjanduse kaudu sünnib eesti vaim ja mõte
#000041
Bigbank kerkis tagasi liidrikohale, Selver/TalTechile taas napp kaotus
#000042
Digivahendi kasulikkus õppetöös sõltub enim selle kasutajast
#000043
Tarmu Tammerk: valimiste kajastamisest ERR-is
#000044
Kaljulaid kritiseeris Vene diplomaatide väljasaatmist
#000048
Professor: oleme Eestis läinud nutisõltuvuse hirmujuttudega liiale
#000050
NBA: kaksikduubli teinud Antetokounmpo viskas 50 punkti
#000054
Tehisintellektil põhinevat töötajaskonda kimbutab inimeste keskpärasus
#000056
ETV2 teemaõhtu pühendub eesti kirjandusklassikale
#000060